CELEX: 62007CA0165
Language: et
Date: 2008-05-22 00:00:00
Title: Kohtuasi C-165/07: Euroopa Kohtu (viies koda) 22. mai 2008 . aasta otsus (Vestre Landsreti (Taani) eelotsusetaotlus) — Skatteministeriet  versus Ecco Sko A/S (Ühine tollitariifistik — Kombineeritud nomenklatuur — Tariifne klassifitseerimine — Rubriik 6403 — Nahast pealsetega jalatsid — Rubriik 6404 — Tekstiilpealsetega jalatsid)

5.7.2008   
            
            
               ET
            
            
               Euroopa Liidu Teataja
            
            
               C 171/9
            
         Euroopa Kohtu (viies koda) 22. mai 2008. aasta otsus (Vestre Landsreti (Taani) eelotsusetaotlus) — Skatteministeriet versus Ecco Sko A/S
   (Kohtuasi C-165/07) (1)
   
   (Ühine tollitariifistik - Kombineeritud nomenklatuur - Tariifne klassifitseerimine - Rubriik 6403 - Nahast pealsetega jalatsid - Rubriik 6404 - Tekstiilpealsetega jalatsid)
   (2008/C 171/15)
   Kohtumenetluse keel: taani
   Eelotsusetaotluse esitanud kohus
   Vestre Landsret
   Põhikohtuasja pooled
   
      Hageja: Skatteministeriet
   
      Kostja: Ecco Sko A/S
   Kohtuasja ese
   Eelotsusetaotlus — Vestre Landsret — Komisjoni 13. oktoobri 2000. aasta määrusega (EÜ) nr 2388/2000 (varem nr 2263/2000) nõukogu määruse (EMÜ) nr 2658/87 muutmise kohta muudetud nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa tõlgendamine — Kombineeritud nomenklatuuri grupi 64 lisamärkuse 1, mis lisati komisjoni 23. detsembri 1992. aasta määrusega nr 3800/92, millega muudeti nõukogu määrust nr 2658/87, vastavus sama grupi märkuse 4 punktile a — Kummist, plastist, nahast või komposiitnahast välistaldadega jalatsid — Klassifitseerimine kombineeritud nomenklatuuri rubriiki 6403 (nahast pealsetega jalatsid) või rubriiki 6404 (tekstiilist pealsetega jalatsid)
   Resolutiivosa
   
               1.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, muudetud komisjoni 13. oktoobri 2000. aasta määrusega (EÜ) nr 2388/2000, sisalduvat kombineeritud nomenklatuuri tuleb tõlgendada nii, et sellised sandaalid nagu need, mida käsitletakse põhikohtuasjas ja mille välistald on kummist ning mille pealisosa koosneb kahest nahast osast, mis on talla külge liimitud ja omavahel ühendatud takjaribaga varustatud nahast kinnitusrihmadega, kusjuures nahk moodustab ligikaudu 71 protsenti pealsete välispinnast, ja naha all olevast tekstiilist, mis on kohati näha, kuuluvad:
               
                           —
                        
                        
                           kombineeritud nomenklatuuri rubriiki 6404, kui nende sandaalide pealisosa tekstiil toimib nahatükkide eemaldamise korral pealsetena, see tähendab toetab jalga piisavalt selleks, et selle sandaali kasutaja saaks kõndida;
                        
                     
                           —
                        
                        
                           kombineeritud nomenklatuuri rubriiki 6403, kui nende sandaalide pealisosa tekstiil nahatükkide eemaldamise korral ei toimi pealsetena, see tähendab ei toeta jalga piisavalt selleks, et kasutaja saaks kõndida.
                        
                     
         
               2.
            
            
               Kombineeritud nomenklatuuri grupi 64 lisamärkus 1, mis lisati määrust nr 2658/87 muutva komisjoni 23. detsembri 1992. aasta määrusega (EMÜ) nr 3800/92, on kooskõlas kombineeritud nomenklatuuri grupi 64 märkuse 4 punktiga a.
            
         
      (1)  ELT C 129, 9.6.2007.